
     REPUBLIKA HRVATSKA
     TRGOVAČKI SUD U OSIJEKU

Z A K L J U Č A K

	Trgovački sud u Osijeku, po sucu mr. sc. Tihomiru Kovačeviću, kao stečajnom sucu, povodom prijedloga FINANCIJSKE AGENCIJE ZAGREB, Regionalni centar Osijek, L. Jagera 3, OIB 85821130368 za otvaranje stečajnog postupka nad dužnikom LA ČVARAK j.d.o.o. za proizvodnju i preradu mesa, Osijek, Sljemenska ulica 95, MBS 030184149, OIB 79025046582, dana 14. svibnja 2018.


z a k l j u č i o  j e


1. Poziva se osoba ovlaštena za zastupanje dužnika Hrvoje Bašurić, Osijek, Sljemenska ulica 95, OIB 54358028763, da u roku 8 (osam) dana uplati:

· predujam od 1.000,00 kn u Fond za namirenje troškova stečajnog postupka na žiro-račun Trgovačkog suda u Osijeku broj HR312390 0011300000200 s pozivom na broj HR02 8500 i
· dodatni iznos predujma u iznosu od 3.500,00 kn na žiro-račun Trgovačkog suda u Osijeku broj HR312390 0011300000200 s pozivom na broj HR05 272-846-18,

te po izvršenim uplatama dostaviti dokaze u spis.

2. Ako osoba iz t. 1. izreke ovoga rješenja ne plati predujam u propisanom roku isti će se naplatiti primjenom pravila o prisilnoj naplati novčane kazne u parničnom postupku.

3. Nalaže se zakonskom zastupniku dužnika Hrvoje Bašurić, Osijek, Sljemenska ulica 95, OIB 54358028763, da u roku 8 (osam) dana preda sudu pisano izvješće o financijsko-gospodarskom stanju dužnika, te javnobilježnički ovjerovljeni prokazni popis imovine, temeljem odredbe čl. 117. Stečajnog zakona, uz odgovarajuću primjenu odredbi članka 177., 178. i 180. ovoga Zakona.




Obrazloženje

Dana 8.05.2018. zaprimljen je na Trgovačkom sudu u Osijeku prijedlog FINE Regionalni centar Osijek, Podružnica Osijek, klasa: 110-07/18-01/04 Ur. broj 04-06-18-1973 od 7.05.2018. godine, za otvaranje stečajnog postupka nad dužnikom LA ČVARAK j.d.o.o. za proizvodnju i preradu mesa, Osijek, Sljemenska ulica 95, MBS 030184149, OIB 79025046582, temeljem odredbe čl. 110. st. 1. Stečajnog zakona (NN 71/15 i 104/17, dalje: SZ).

U prijedlogu je navela da na dan 4.05.2018. dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 166 dana, u ukupnom iznosu od 20.979,00 kn, u koji iznos je uračunata kamata i naknada FINE za provedbe ovrhe na novčanim sredstvima dužnika. Navodi da dužnik ima 2 zaposlena radnika.

Dostavlja popis računa i oročenih novčanih sredstava dužnika na dan 4.05.2018., te navodi da na temelju čl. 112. st. 5. SZ dužnik na ime predujma za namirenje troškova stečajnog postupka nema zaplijenjena novčana sredstva na dan 4.05.2018. 

Sud je utvrdio da je predlagatelj ovlašten za podnošenje predmetnoga prijedloga temeljem odredbe čl. 110. st. 1. SZ-a, a kako osoba iz čl. 110. st. 2. SZ-a nije podnijela prijedlog za otvaranje stečajnog postupka u propisanom roku, sud joj je po službenoj dužnosti naložio plaćanje predujma za namirenje troškova stečajnog postupka (minimalna nagrada privremenog stečajnog upravitelja s doprinosima temeljem odredbe čl. 4. Uredbe o kriterijima i načinu obračuna i plaćanja nagrade stečajnim upraviteljima – NN 105/15) sukladno odredbi čl. 113. i čl. 114. SZ-a, te odlučio kao u t. 3. izreke temeljem odredbi čl. 117., 177., 178. i 180. SZ-a.


U Osijeku 14. svibnja 2018. 
Zapisničar:							       STEČAJNI SUDAC:
Elizabeta Đeke                                                                         mr. sc. Tihomir Kovačević

UPUTA O PRAVNOM LIJEKU:
Protiv ovog zaključka žalba nije dopuštena (čl. 19. st. 7. SZ).
D N A:
1. Hrvoje Bašurić, Osijek, Sljemenska ulica 95
2. Dužnik 
3. mrežna stranica e-Oglasna ploča sudova 

